Kriterier for evaluering av kompetanse.

STCW tabell A-II/1 operativt nivå

# STCW kompetanse: Planlegge og gjennomføre en reise og bestemme posisjon.

*Kriterier for evaluering av kompetansen:*

* Informasjonen som hentes fra navigasjonskart og publikasjoner er relevant, tolkes riktig og anvendes forsvarlig.
* Alle potensielle farer for navigeringen identifiseres nøyaktig.
* Hovedmetoden for å bestemme skipets posisjon er den best egnede under de rådende omstendigheter og forhold.
* Posisjonen bestemmes innenfor grensene for akseptable instrument-/systemfeil.
* Påliteligheten til informasjonen som hentes gjennom hovedmetoden for posisjonsbestemmelse, kontrolleres med passende mellomrom.
* Beregninger og målinger av navigasjonsinformasjon er nøyaktige.
* Kartene som velges, er i den største målestokken som egner seg for området der navigeringen skjer, og kart og publikasjoner korrigeres i samsvar med den nyeste informasjonen som er tilgjengelig.
* Funksjonskontroll av og tester for navigasjonssystemer er i tråd med produsentens anbefalinger og god navigasjonspraksis.
* Feil ved magnetiske kompass og gyrokompass påvises og anvendes riktig på kurser og peilinger.
* Den styremodusen som velges, er den best egnede for de rådende vær-, sjø- og traffikforholdene og de ønskede manøvrene.
* Målinger og observasjoner av værforhold er nøyaktige og tilpasset den aktuelle reisen.
* Meteorologisk informasjon tolkes og anvendes riktig.

# STCW kompetanse: Opprettholde en sikker brovakt.

*Kriterier for evaluering av kompetansen:*

* Vakt og vaktskifter utføres i samsvar med anerkjente prinsipper og framgangsmåter.
* Det holdes forsvarlig utkikk til enhver tid og på en slik måte at anerkjente prinsipper og framgangsmåter følges.
* Lanterner, signalfigurer og lydsignaler oppfyller kravene i De internasjonale regler til forebygging av sammenstøt på sjøen, 1972, med endringer, og identifiseres riktig.
* Hyppighet og omfang av overvåking av skipstrafikken, skipet og miljøet er i samsvar med anerkjente prinsipper og framgangsmåter.
* Det foretas en forsvarlig registrering av bevegelser og aktiviteter knyttet til skipets navigering.
* Ansvaret for navigeringens sikkerhet defineres klart til enhver tid, herunder perioder når skipsføreren er på broen og når det er los om bord.
* Ressurser fordeles og tildeles etter behov i riktig rekkefølge for å utføre nødvendige oppgaver.
* Kommunikasjon gis og mottas klart og utvetydig.
* Tvilsomme beslutninger og/eller handlinger fører til egnet utfordring og reaksjon.
* Effektiv lederskapsatferd identifiseres.
* Medlemmer av gruppen deler presis forståelse av nåværende og forutsagt tilstand for fartøyet, navigeringsvei og ytre omstendigheter.

# STCW kompetanse: Bruk av radar og ARPA for å opprettholde navigeringens sikkerhet.

*Kriterier for evaluering av kompetansen:*

* Informasjon fra radar og ARPA tolkes og analyseres riktig, idet det tas hensyn til utstyrets begrensninger og de rådende omstendigheter og forhold.
* Tiltak som treffes for å unngå å komme for nær eller støte sammen med andre fartøyer, er i samsvar med De internasjonale regler til forebygging av sammenstøt på sjøen, 1972, med endringer.
* Avgjørelser om å endre kurs og/eller fart fattes i rett tid og i samsvar med akseptert navigasjonspraksis.
* Justeringer av skipets kurs og fart opprettholder navigeringens sikkerhet.
* Meddelelsene er klare og konsise og bekreftes til enhver tid i tråd med godt sjømannskap.
* Manøvreringssignaler gis på de rette tidspunktene og er i samsvar med De internasjonale regler til forebygging av sammenstøt på sjøen, 1972, med endringer.

# STCW kompetanse: Bruk av ECDIS til å opprettholde navigeringens sikkerhet.

*Kriterier for evaluering av kompetansen:*

* Overvåker informasjon på ECDIS på en måte som bidrar til sikker navigering.
* Informasjon fra ECDIS (herunder radaroverlegg og radarplottefunksjoner) tolkes og analyseres riktig, idet det tas hensyn til utstyrets begrensninger, alle tilkoblede sensorer (herunder radar og AIS), og rådende omstendigheter og forhold.
* Navigeringens sikkerhet opprettholdes ved justeringer av skipets kurs og hastighet gjennom ECDIS-kontrollerte plottefunksjoner (når det er montert).
* Meddelelsene er klare og konsise og bekreftes til enhver tid i tråd med godt sjømannskap.

# STCW kompetanse: Bruke IMOs maritime standarduttrykk og bruke engelsk skriftlig og muntlig.

*Kriterier for evaluering av kompetansen:*

* Nautiske publikasjoner og meldinger på engelsk som er relevante for skipets sikkerhet, tolkes eller formuleres riktig.
* Kommunikasjonen er klar og blir forstått.

# STCW kompetanse: Manøvrere skipet.

*Kriterier for evaluering av kompetansen:*

* Driftsbegrensningene for sikker drift av skipets framdrifts-, styre- og kraftsystemer overskrides ikke ved normale manøvrer,
* Justeringer av skipets kurs og fart opprettholder navigeringens sikkerhet.

# STCW kompetanse: Reagere i nødssituasjoner,

*Kriterier for evaluering av kompetansen:*

* Nødssituasjonens type og omfang identifiseres umiddelbart.
* De første tiltakene og, om nødvendig, manøvreringen av skipet er i samsvar med beredskapsplanene og tilpasset graden av hastverk i situasjonen og nødssituasjonens art.

# STCW kompetanse: Reagere på et nødsignal til sjøs.

*Kriterier for evaluering av kompetansen:*

* Nødsignaler gjenkjennes umiddelbart.
* Beredskapsplaner og instrukser i stående ordrer iverksettes og oppfylles.