Kriterier for evaluering av kompetanse i henhold til STCW tabell A-II/2 ledelsesnivå

# STCW kompetanse: Planlegge en reise og utføre navigering.

*Kriterier for evaluering av kompetansen:*

* Begrunnelsen for den planlagte seilingsruten understøttes av fakta og statistiske data hentet fra relevante kilder og publikasjoner.
* Posisjoner, kurser, avstander og tidsberegninger er riktige innenfor aksepterte nøyaktighetsnormer for navigasjonsutstyr.
* Alle potensielle farer for navigeringen identifiseres nøyaktig.

# STCW kompetanse: Bestemme posisjon og nøyaktigheten av den framkomne posisjonsbestemmelsen ved ethvert middel.

*Kriterier for evaluering av kompetansen:*

* Hovedmetoden for å bestemme skipets posisjon er den best egnede under de rådende omstendigheter og forhold.
* Bestemmelsen ved terrestriske observasjoner er innenfor aksepterte nøyaktighetsnivåer.
* Nøyaktigheten av den framkomne posisjonsbestemmelsen vurderes skikkelig.
* Posisjonsbestemmelsen ved bruk av elektroniske navigasjonshjelpemidler er innenfor nøyaktighets-norm for utstyr i bruk.
* Mulige feil som påvirker nøyaktigheten av den framkomne posisjonen identifiseres, og metodene for å minimalisere virkningene av systemfeil på den framkomne posisjonen anvendes riktig.

# STCW kompetanse: Fastslå og ta med i beregningen kompassfeil.

*Kriterier for evaluering av kompetansen:*

* Metoden for og hyppigheten av kontroll for feil på magnetiske kompass og gyrokompass sikrer at informasjonen er nøyaktig.

# 

# STCW kompetanse: Etablere vaktholdsordninger og vaktholds-prosedyrer.

*Kriterier for evaluering av kompetansen:*

* Vaktholdordning og vaktholdprosedyrer etableres og opprettholdes i samsvar med internasjonale regler og retningslinjer for å ivareta navigeringens sikkerhet, vern av Hav-miljø og sikkerheten for skip og mennesker om bord.

# STCW kompetanse: Opprettholde sikker navigering gjennom bruk av informasjon fra navigasjonsutstyr og –systemer til hjelp ved beslutningstaking på broen (Radar/ARPA).

*Kriterier for evaluering av kompetansen:*

* Informasjon fra navigasjonsutstyr og -systemer tolkes og analyseres riktig, idet det taes hensyn til utstyrets begrensninger og rådende omstendigheter og forhold.
* Tiltak som treffes for å unngå å komme for nær eller støte sammen med et annet fartøy, er i samsvar med De internasjonale regler til forebygging av sammenstøt på sjøen, 1972, med endringer.

# STCW kompetanse: Opprettholde sikker navigering gjennom bruk av ECDIS og tilknyttede navigasjonssystemer til hjelp ved beslutnings-taking på broen.

*Kriterier for evaluering av kompetansen:*

* Driftsprosedyrer for bruk av ECDIS er fastsatt, anvendes og overvåkes.
* Tiltak som treffes for å minimalisere risiko for navigeringens sikkerhet vurderes.

# STCW kompetanse: Varsle været og oseanografiske forhold:

*Kriterier for evaluering av kompetansen:*

* Begrunnelser for valg av tiltak understøttes av statistiske data og observasjoner av de faktiske værforholdene.
* Tiltak som treffes for å opprettholde navigeringens sikkerhet, minimaliserer risiko for skipets sikkerhet.
* Begrunnelser for valg av tiltak understøttes av statistiske data og observasjoner av de faktiske værforholdene.

# STCW kompetanse: Manøvrere og håndtere et skip under alle forhold.

*Kriterier for evaluering av kompetansen:*

* Alle avgjørelser om å legge til kai og om oppankring baseres på en skikkelig vurdering av skipets manøvrerings- og maskinegenskaper og kreftene som må ventes å virke når skipet legger til kai eller ligger for anker.
* Når skipet er underveis, foretas en fullstendig vurdering av mulige virkninger av grunne eller trange farvann, is, bredder, tidevannsforhold, passerende skip og bølger fra eget skips baug og akterende slik at skipet kan manøvreres trygt under ulike laste- og værforhold.

# STCW kompetanse: Samordne søk- og redningsoperasjoner.

*Kriterier for evaluering av kompetansen:*

* Planen for samordning av søke- og redningsoperasjoner er i samsvar med internasjonale retningslinjer og normer.
* Radiokommunikasjon etableres og korrekte kommunikasjonsprosedyrer følges på alle stadier i søke- og redningsoperasjoner.

# STCW kompetanse: Betjene fjernkontroller for framdriftsanlegg og maskinsystemer og -funksjoner.

*Kriterier for evaluering av kompetansen:*

* Hovedmaskineri, hjelpemaskineri og utstyr betjenes til enhver til i samsvar med tekniske spesifikasjoner og innenfor trygge driftsbegrensninger.

# STCW kompetanse: Reagere på nødsituasjoner knyttet til navigeringen.

*Kriterier for evaluering av kompetansen:*

* Ethvert problems type og omfang identifiseres umiddelbart og beslutninger og handlinger minimaliserer virkningene av enhver svikt i skipets systemer.
* Kommunikasjonen er effektiv og i tråd med fastsatte prosedyrer.
* Beslutninger og tiltak maksimaliserer sikkerheten til personer om bord.